Innkaup ríkisins eru stór hluti af hagkerfinu og því mikilvægt að huga að því hvernig innkaupamætti er beitt . Ár hvert kaupir ríkið vörur og þjónustu fyrir um 117 milljarða króna en heildarumfangið , þegar kaup vegna þjónustusamninga og mannvirkjagerðar eru tekin með , eru um 202 milljarðar króna á ári . Ríkið kaupir fjölbreytta vöru og þjónustu á mjög breiðu sviði . Því þurfa samskipti ríkis og markaðarins í innkaupamálum að vera einföld , gagnsæ og byggja á skýrri lagalegri umgjörð . Einnig er hægt að nýta opinber innkaup til að ná fram ýmsum samfélagslegum markmiðum t.d. að hægt virkja samfélagslega ábyrgð með innkaupum þar á meðal með vistvæn innkaup þar sem gerðar eru kröfur og hvatt til að lausnir sem bjóðast opinberum aðilum í innkaupum stuðli að jákvæðum áhrifum á umhverfið . Þar er meðal annars fjallað um kærunefnd útboðsmála sem ber að leysa með skjótum og óhlutdrægum hætti úr kærum fyrirtækja vegna ætlaðra brota á lögum þessum og reglum settum samkvæmt þeim . Fjármála - og efnhagsráðuneytið ber ábyrgð á mótun stefnu og regluverks á sviði innkaupa hins opinbera . Ríkiskaup er miðlæg innkaupastofnun á vegum ríkisins og hefur það hlutverk að annast innkaup fyrir ríkisstofnanir , rannsaka sameiginlegar þarfir fyrir vörur og þjónustu , beita sér fyrir sameiginlegum innkaupum til þarfa ríkisins og stuðla að þróun skilvirkra innkaupaferla . Samningarnir veita réttindi og skyldur og auka samkeppni og jafnræði í opinberum innkaupum og veita fyrirtækjum jöfn tækifæri á því að taka þátt í opinberum útboðum erlendra ríkja sem eru aðilar að samningunum .